ΓΡΑΠΤΗ ΕΡΩΤΗΣΗ E-3117/02

υποβολή: Daniel Varela Suanzes-Carpegna (PPE-DE) προς την Επιτροπή

(30 Οκτωβρίου 2002)

Θέμα: Μύδια Γαλικίας: Προστασία ονομασίας προέλευσης

Η διάθεση στην αγορά 260/300 μεγατόνων μυδιών ετησίως, έσοδα πουπερβαίνουν τα 400 εκατομμύρια ευρώ, η άμεση απασχόληση 2 400 οικογενειών στις καλλιέργειες και οι 13 000 θέσεις εργασίας — εκ των οποίων περίπου 8 500 είναι μόνιμες — καθώς και οι 7 000 παρεπόμενες θέσεις εργασίας, καθιστούν τις μυδοκαλλιέργειες της Γαλικίας έναν ισχυρό τομέα και αναδεικνύουν τη Γαλικία σε πρώτο παγκόσμιο παραγωγό καλλιεργημένων μυδιών που προορίζονται για ανθρώπινη κατανάλωση. Όλα τα παραπάνω αποκτούν μεγαλύτερη σημασία με τη διαπίστωση ότι οι πόροι που προέρχονται από την παραγωγική διαδικασία κατανέμονται σε μία ευρεία κοινωνική βάση και, δεδομένου ότι η εξουσία για τη λήψη αποφάσεων εντοπίζεται στην ίδια γεωγραφική περιοχή, επενδύονται εκ νέου στον ίδιο τον τομέα. Αυτό δημιουργεί ένα πολλαπλασιαστικό φαινόμενο στην τοπική οικονομία που δρα ως κοινωνικο-οικονομικός σταθεροποιητής. Ο τομέας αυτός αντιπροσωπεύει περίπου 50 % της συνολικής παραγωγής της Ευρωπαϊκής Ένωσης, από την οποία το 35 % προορίζεται στην αγορά νωπών προϊόντων, το 41 % στην παραδοσιακή κονσερβοποίηση και το 24 % σε νέες εναλλακτικές διαδικασίες επεξεργασίας που βρίσκονται σε διαρκή ανάπτυξη.

Το ρυθμιστικό συμβούλιο των καλλιεργειών Μυδιών Γαλικίας έχει ήδη καταθέσει αίτηση για την προστασία ονομασίας προέλευσης για το προϊόν αυτό, η οποία θα αποτελέσει παγκόσμιο σημείο αναφοράς, αφού θα είναι η πρώτη φορά που θα προστατεύεται η ονομασία προέλευσης ενός προϊόντος της θάλασσας. Στην απάντηση της 19.2.2001 στην ερώτησή μου προς το Κοινοβούλιο E-0013/01(1) ο Επίτροπος κ. Fischler επιβεβαίωνε ότι Η Επιτροπή παρέλαβε πράγματι αίτηση των ισπανικών αρχών για την καταχώρηση της προαναφερθείσας ονομασίας ως προστατευμένης ονομασίας προέλευσης Η αίτηση βρίσκεταιπό εξέταση .

Μπορεί η Επιτροπή να παράσχει πληροφορίες σχετικά με την κατάσταση της διαδικασίας έγκρισης και καταχώρησης της εν λόγω ονομασίας προέλευσης·

Μπορεί η Επιτροπή να παράσχει πληροφορίες σχετικά με τους λόγους της καθυστέρησης και τα εμπόδια που ενδεχομένωςπάρχουν για την έγκρισή της·

Μπορεί η Επιτροπή να παράσχει πληροφορίες σχετικά με τα μέτρα που έλαβε ή προτίθεται να λάβει για την προώθηση και την επιτάχυνση της έγκρισης της εν λόγω ονομασίας προέλευσης για τα Μύδια Γαλικίας καθώς και πότε πιστεύει ότι θα ολοκληρωθεί η διαδικασία έγκρισης και καταχώρησης·

(1) ΕΕ C 235 E της 21.8.2001, σελ. 87.

Απάντηση του κ. Fischler εξ ονόματος της Επιτροπής

(29 Νοεμβρίου 2002)

Η αίτηση καταχώρησης ως Προστατευόμενης Ονομασίας Προέλευσης της ονομασίας Mejillones de Galicia κατετέθη στις 19 Φεβρουαρίου 2001. Προς το παρόν ο φάκελος αυτός εξετάζεται από την επιστημονική επιτροπή ΠΟΠ, Προστατευόμενων Γεωγραφικών Ενδείξεων (ΠΓΕ) και Εγγυημένων Παραδοσιακών Προϊόντων (ΕΠΠ).

Ο φάκελος που παρελήφθη δεν περιελάμβανε όλα τα απαραίτητα στοιχεία με συνέπεια να θεωρηθεί ότι η αίτηση καταχώρησης δεν πληρούσε όλους τους όρους του κανονισμού (ΕΟΚ) αριθ. 2081/92 του Συμβουλίου της 14ης Ιουλίου 1992 σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των ειδών διατροφής(1), που προβλέπονται από τα άρθρα 2 και 4 του εν λόγω κανονισμού. Για το λόγο αυτό η Επιτροπή ζήτησε επανειλημμένα συμπληρωματικές πληροφορίες για να μπορέσει να αξιολογήσει κατά πόσο είναι βάσιμη η αίτηση, ειδικά όσον αφορά τη φύση και τη σύνθεση της αιτούσας ομάδας, την ταυτότητα των σχετικών προϊόντων, τα χρησιμοποιούμενα πρότυπα εμπορίας και τη σχέση μεταξύ των χαρακτηριστικών του προϊόντος και των συνθηκών που επικρατούν σε μία συγκεκριμένη γεωγραφική περιοχή, που περιλαμβάνουν τους φυσικούς και ανθρώπινους παράγοντες.

Επειδή οι απαντήσεις που δόθηκαν δεν επέτρεπαν την άρση των αμφιβολιών όσον αφορά ορισμένα στοιχεία αυτής της αίτησης, ζητήθηκε η γνώμη της επιστημονικής επιτροπής.

Η εξέταση της αίτησης καταχώρησης της ονομασίας Mejillones de Galicia έχει αποτελέσει ήδη αντικείμενο πολλών συσκέψεων εργασίας της επιστημονικής επιτροπής, η οποία ζήτησε και συμπληρωματικές πληροφορίες. Η Επιτροπή, η οποία εξασφαλίζει τη γραμματεία στην επιστημονική επιτροπή, θα πρέπει να διευκολύνει τη διάθεση κάθε πληροφορίας που ζητούν τα μέλη της και να εγγυάται την ανεξαρτησία τους. Κατά συνέπεια δεν μπορεί να επηρεάσει τις εργασίες της ούτε να λάβει μέτρα για να επιταχύνει την έκδοση των συμπερασμάτων της. Η επόμενη συνεδρίαση θα γίνει στις αρχές Ιανουαρίου του 2003.

(1) ΕΕ L 208 της 24.7.1992.